Το συνολικό κόστος μιας ιστοσελίδας συμπεριλαμβάνει το κόστος σχεδιασμού της ιστοσελίδας που το πληρώνετε άπαξ, τα πάγια έξοδα που καταβάλλονται ετήσια ή ανά διετία (domain name , φιλοξενία), το κόστος διαχείρισης της ιστοσελίδας καθώς και τα χρήματα που θα διαθέσετε για την προώθηση της ιστοσελίδας.
Το κόστος κατοχύρωσης domain είναι πάγιο και καταβάλλεται ανά διετία. Κυμαίνεται από 15 έως 25 ευρώ (συν ΦΠΑ) για domain με κατάληξη .gr ανάλογα με την εταιρεία που θα επιλέξετε ως καταχωρητή.
Μία ενδεικτική τιμή για τη φιλοξενία ιστοσελίδας στο papaki, μία από τις μεγαλύτερες εταιρείες στην ελληνική αγορά είναι 3,95€ + ΦΠΑ/μήνα. Μπορείτε να δείτε τις διαθέσιμες επιλογές και να αγοράσετε ένα πακέτο φιλοξενίας με έκπτωση 15 ευρώ στην επόμενη ανανέωση από το papaki.com πατώντας εδώ..
Το κόστος σχεδιασμού – κατασκευής ιστοσελίδας αφορά το γραφιστικό σχεδιασμό, την επιμέλεια της δομής και του περιεχομένου, την ανάπτυξη/προγραμματισμό της ιστοσελίδας. Το κόστος σχεδιασμού ποικίλλει ανάλογα με την πολυπλοκότητα του έργου. Θα συναντήσετε, επίσης, μεγάλες διακυμάνσεις ανάλογα με την εταιρεία ή προγραμματιστή που θα επιλέξετε για τη δημιουργία της ιστοσελίδας σας. Διαβάστε περισσότερα εδώ.